cyanic-selkie/wikianc huggingface dataset:
סול קמפבל
ארסנל
בעונת המשיך קמפבל להפגין יכולת טובה במסגרת משחקיו בארסנל ובנבחרת אנגליה, אך פציעות מהן סבל לקראת סיומה של העונה הפחיתו את סיכויי קבוצתו להאבק על תואר האליפות. לבסוף סיימה הקבוצה במקום השני אחרי מנצ'סטר יונייטד וזכתה בפעם השנייה ברציפות בגביע האנגלי, לאחר ניצחון על סאות'המפטון בגמר. קמפבל עצמו נעדר ממשחק הגמר, בעקבות כרטיס אדום שספג באופן שנוי במחלוקת בחצי הגמר מול מנצ'סטר. עם זאת, יכולתו הטובה באותה עונה זכתה להכרה בדמות בחירתו לנבחרת העונה בליגה האנגלית.
במהלך העונה הבאה,, יצר קמפבל שותפות חדשה בחוליית ההגנה עם קולו טורה. יכולתם היעילה של השניים סייעה לארסנל לזכות באליפות הפרמייר ליג ללא הפסד ליגה במהלך העונה, וקמפבל נבחר בפעם השנייה ברציפות לנבחרת העונה בליגה האנגלית. ארסנל הבטיחה את הזכייה בתואר לאחר ניצחון בוייט הארט ליין על קבוצתו הקודמת של קמפבל, טוטנהאם. משמעות ההישג הייתה כי לקמפבל יותר אליפויות בשלוש עונות בארסנל, מאשר מספר האליפויות בהן זכתה טוטנהאם בתולדותיה.
רצף המשחקים של ארסנל ללא הפסד נמשך גם בתחילת העונה הבאה, והגיע עד ל-49 משחקים - שיא של כל הזמנים. קמפבל סבל מחוסר מזל בהיותו מעורב במהלך שהעניק בעיטת עונשין לויין רוני במשחק מול מנצ'סטר יונייטד, שהביאה לסוף הרצף של ארסנל. על אף שקמפבל עצמו ניסה להימנע מתיקול, רבים סברו שרוני צלל ברחבה על מנת לקבל את בעיטת העונשין. הקבוצה סיימה במקום השני בפרמייר ליג לעונת, אחרי צ'לסי, אך זכתה בגביע האנגלי, אף שקמפבל לא שותף במשחק הגמר שהתקים בקארדיף, בו ניצחה את מנצ'סטר בדו-קרב בעיטות עונשין.
בעונת סבל קמפבל מפציעות רבות ומירידה ביכולת המשחק שלו. במשחק הביתי ב-1 בפברואר בו הפסידה ארסנל 3-2 לוסטהאם יונייטד, קמפבל היה אשם במידה רבה בשני שעריה הראשונים של היריבה, בטרם הוחלף בהפסקת המחצית. באופן לא מקובל הוא עזב מיידית את האצטדיון, ולא נשאר לצפות במחצית השנייה של המשחק. חברו לקבוצה, רובר פירס הצרפתי, טען כי קמפבל חושש מפני חדירה לחייו הפרטיים, ובמשך מספר ימים הוא לא יצר כל קשר עם ראשי המועדון. עם זאת, הוא שב להתאמן עם הקבוצה ב-6 בפברואר, ולאחר עשרה שבועות מחוץ למגרשים השתתף במשחק מול פורטסמות' ב-13 באפריל. במשחק זה הוא שבר את אפו, ונעדר ממשחק למשך תקופה קצרה נוספת.
קמפבל שב לשחק פעם נוספת במשחק הגומלין של חצי גמר ליגת האלופות מול ויאריאל, שבסיומו השיגה ארסנל תיקו 0-0 והעפילה למשחק הגמר לראשונה בתולדותיה. במשחק הגמר מול ברצלונה, שנערך בסטאד דה פראנס, הבקיע קמפבל בנגיחה את השער הראשון, לאחר הגבהת בעיטה חופשית של תיירי הנרי. עם זאת, בסיום המשחק ארסנל הפסידה בתוצאה 2-1. קמפבל היה חלק מההגנה הטובה בהיסטוריה של הטורניר, שלא ספגה שער במשך עשרה משחקים רצופים ו-995 דקות בסך הכול. בנוסף, הוא אחד מחמישה כדורגלנים אנגלים, יחד עם טדי שרינגהאם, סטיב מקמנמן, סטיבן ג'רארד ופרנק למפארד, שהבקיעו במסגרת גמר ליגת האלופות.
טום מורלו
טכניקות גיטרה
מורלו ידוע בסגנון הגיטרה שלו, שכולל ריפים מעורבים של פאנק ומטאל וצלילים בהשראת היפ הופ. ניגון הגיטרה שלו מאופיין בשימוש אינטנסיבי של תיבות אפקטים, כגון דיליי, אפקטי מודולציה שונים, ווה, דיסטורשן, שינוי גובה הצליל, פידבק וכן אחרים בדרכים ושילובים יצירתיים. כאשר משבחים אותו, מציינים את שימוש הגיטרה המיוחד שלו. במקום פריטת המיתרים בפשטות, חלק מתמרוניו כוללים מעברים בין שני פיקאפים - אחד דלוק והשני כבוי - בעודו משפשף את ידיו על המיתרים מעל הפיקאפים, באחרים הוא משתמש בפיקאפ של הגשר, שהוא האפקט בו השתמש בשיר המפורסם בגלל צליל השריטות בשיר "Bulls on Parade"). יתר על כן, הוא משתמש בטכניקות כמו פריטה בעזרת עיפרון, כמו בשיר "Cochise" ושפשוף מפתח ברגים על המיתרים למשך כל השיר ("People of the Sun").
סול קמפבל
ארסנל
ביולי 2006 הודיעה הנהלת ארסנל כי קמפבל יעזוב את המועדון לאחר החלטה משותפת עמה. עד לעזיבתו קמפבל שיחק ב-197 משחקים והבקיע 11 שערים במדי ארסנל בכל המסגרות. ב-2008 הוא נבחר למקום ה-15 ברשימת "50 השחקנים הגדולים בתולדות ארסנל".
הריסת בתי מחבלים
חזרה למדיניות ב-2008
ב-13 בספטמבר 2015, ערב ראש השנה ה'תשע"ו פרץ גל הטרור הפלסטיני (2015–2016), שכלל מספר רב של פיגועי בודדים, לרוב פיגועי יידוי אבנים ופיגועי דקירה אך גם פיגועי דריסה ופיגועי ירי. בעקבות גל הטרור החליטה ממשלת ישראל בנובמבר לחזור למדיניות של הריסת בתי מחבלים על מנת להרתיע מחבלים נוספים מלבצע פיגועים וכן להניא משפחות מלעודד את בניהם לבצע פיגועים. מאז הרסו כוחות חיל ההנדסה הקרבית כ-16 בתי מחבלים. לדוגמה, בנובמבר 2015 פוצצו לוחמי יהל"ם את בתיהם של המחבלים שרצחו את איתם ונעמה הנקין ומלאכי רוזנפלד. בדצמבר פוצצו לוחמי יהל"ם בית של מחבל בשועפט ואת הבית בשכם של מפקד החוליה שרצחה את הזוג הנקין. ב-23 בפברואר 2016 הרסו כוחות של חיל ההנדסה הקרבית בתים של שני מחבלים. ב-4 באפריל הרסו כוחות צה"ל ומג"ב באמצעות מחפר ממוגן של חיל ההנדסה הקרבית 3 בתים של מחבלים בקבטייה. ב-10 ביוני 2016 הרסו כוחות של צה"ל, מג"ב והמנהל האזרחי את בית המחבל שרצח את דפנה מאיר. ב-4 באוגוסט 2016 הרס צה"ל את בתיהם של המחבלים מוחמד וח'אלד מח'אמרה, שביצעו את פיגוע הירי במתחם שרונה.
במרץ 2019 אישר בג"ץ להרוס את בית המחבל עאסם ברגותי, שביצע את הפיגועים הקטלניים בצומת עופרה ובגבעת אסף כחודשיים קודם לכן. באוקטובר 2020 אישר בג"ץ בדעת רוב, כנגד דעת המיעוט של השופט מני מזוז, להרוס את בית המחבל שרצח את הרב שי אוחיון בפיגוע דקירה בפתח תקווה.
מאז ההחלטה על המדיניות הרסו כוחות חיל ההנדסה הקרבית, משמר הגבול והמנהל האזרחי למעלה מ-28 בתי מחבלים (10 מהם על ידי כלי צמ"ה ו-8 על ידי פיצוץ). בדיון בוועדת חוץ וביטחון של הכנסת ב-31 באוקטובר 2018 נחשף כי רק 45 בתי מחבלים נהרסו בין 2015–2018, המהווים 30% מסך הבתים שהיו מיועדים להריסה.
במחקר שפורסם לסיכום נתוני הריסת הבתים לשנת 2022 על ידי אם תרצו נמצא כי משך הזמן הממוצע שלקח מיום הפיגוע ועד למימוש צו ההריסה נגד בית המחבל עמד על כ-100 ימים, המחקר הציג כי משך הזמן הארוך ביותר להריסת בית בשנה החולפת עמד על 165 ימים לבית המחבל מהפיגוע הירי ברחוב דיזנגוף (2022), משך הזמן הקצר ביותר היה לבית המחבל שרצח את חמישה אנשים פיגוע הירי בבני ברק, ובו משך הזמן עמד על 65 ימים בלבד.
צמצום השימוש במדיניות בעקבות פסקי בג"ץ
על אף לשון התקנה המעניקה למפקד הצבאי את זכות ההחלטה מתי להשתמש בכלי הרתעתי זה, בתחקיר שהתפרסם במקור ראשון נכתב כי בין השנים 2014–2017 אישר בג"ץ לצה"ל לממש באופן מלא רק 36 אחוזים מכלל הצווים שהוצאו להריסת בתי מחבלים. 64 אחוזים מהצווים נגמרים בהריסה חלקית (34%), באטימה (18%) או בביטול הצו על ידי בג"ץ (12%). בשנים הללו נהרסו רק 20 בתים באופן מלא.
באוקטובר 2018 פרסם המוקד להגנת הפרט כי נהרסו 54 בתים, המהווים כ-30% מסך הבתים המועמדים להריסה.
בדצמבר 2018 הרס צה"ל מספר חלקי קירות מהקומה התחתונה של בית המחבל שרצח שני עובדים בא.ת ברקן, לאור עמדת הפרקליטות הצבאית כי אין להרוס את כלל המבנה היות שהמחבל עצמו לא עשה שימוש בקומות העליונות של הבית. על כך נמתחה ביקורת רבה מצד משפחות הנרצחים בפיגוע, שדרשו את הריסת הבית כולו הואיל והוכח שכל בני משפחת המחבל היו שותפים במידה כלשהי בביצוע הפיגוע. בפגישה של בני המשפחה עם ראש הממשלה בנימין נתניהו, עודד אותם נתניהו להגיש עתירה לבג"ץ על ביצוע ההריסה החלקית, וזאת לאחר שטען שידיו כבולות משפטית מהתערבות ישירה בנושא.
בתקופת כהונתו של נפתלי בנט כשר הביטחון הרס צה"ל מספר בתי מחבלים, כולל בית מחבל שנהרס ונבנה מחדש. רוב ההריסות בוצעו על ידי מחפרים ממוגנים של מערך הצמ"ה של חיל ההנדסה הקרבית.
באוגוסט 2020 ביטל בג"ץ את צו ההריסה שניתן לביתו של המחבל שרצח את החייל עמית בן יגאל, בנימוק שאשתו וילדיו של המחבל לא ידעו על כוונותיו ולא היו מעורבים במעשה. השופטים מני מזוז וג'ורג' קרא תמכו בביטול הצו, בעוד שהשופטת יעל וילנר התנגדה. היועץ המשפטי לממשלה, אביחי מנדלבליט, הגיש בקשה לדיון נוסף. באוקטובר 2020 דחתה נשיאת בית המשפט העליון אסתר חיות את הבקשה, בנימוק שלא נפסקה הלכה חדשה. בעקבות ההחלטה אטם צה"ל את חדרו של המחבל, אך בני משפחתו פתחו את האטימה.
סול קמפבל
המעבר לפורטסמות' וסיום הקריירה
באוגוסט 2006 עבר קמפבל לקבוצת פורטסמות' מהפרמייר ליג, וחתם על חוזה לשנתיים. החלטה זו היוותה הפתעה עבור מאמן ארסנל, ארסן ונגר, מאחר שקמפבל ציין קודם לכן שיעבור למועדון מחוץ לאנגליה. קמפבל הפגין יכולת טובה בעונתו הראשונה בפורטסמות',, כאשר יצר שותפות מוצלחת במרכז ההגנה יחד עם לינווי פרימוס וסייע לקבוצה להשיג רצף של חמישה משחקים ללא ספיגת שער. הקבוצה פתחה היטב את העונה והתמקמה בצמרת הליגה, אך לבסוף סיימה במקום התשיעי בלבד. את שערו הראשון בפורסמות' הבקיע קמפבל המשחק מול שפילד יונייטד בדצמבר 2006.
הריסת בתי מחבלים
צמצום השימוש במדיניות בעקבות פסקי בג"ץ
לדברי מזוז עמדתו העקרונית כנגד הריסת בתי מחבלים הביאה לכך שהוא לא שובץ לתיקים שעסקו בנושא, מה שהביא לכך שהוא פרש מכס השיפוט בטרם הגיעו לגיל 70.
סול קמפבל
המעבר לפורטסמות' וסיום הקריירה
לפני עונת מונה קמפבל לקפטן של פורטמסות', על ידי המאמן הארי רדנאפ, וחתם על חוזה מחודש לשנתיים במועדון. כקפטן הוא הצעיד את הקבוצה לזכייה בגביע האנגלי, לאחר ניצחון 0-1 על קארדיף סיטי במשחק הגמר שהתקיים באצטדיון ומבלי. הייתה זו זכייתו השלישית בקריירה בתואר זה.
הריסת בתי מחבלים
צמצום השימוש במדיניות בעקבות פסקי בג"ץ
ב-8 ביולי 2021 נהרס ביתו של המחבל שרצח את יהודה גואטה בפיגוע בצומת תפוח כחודשיים קודם לכן, זאת לאחר שבג"ץ דחה את עתירת משפחת המחבל למנוע את ההריסה. שגרירות ארצות הברית בישראל גינתה את ההריסה בטענה ש"אין להרוס את ביתה של משפחה שלמה בגין מעשיו של אדם אחד". בתגובה נמסר מלשכת ראש הממשלה בנט: "ראש הממשלה מעריך ומכבד את הממשל האמריקני. יחד עם זאת, הוא פועל אך ורק בהתאם לשיקולי הביטחון של מדינת ישראל ולהגנה על חיי אזרחי ישראל".
סול קמפבל
המעבר לפורטסמות' וסיום הקריירה
ביולי 2009 עזב קמפבל את פורטסמות' עם תום חוזהו. חודש לאחר מכן חתם על חוזה לחמש שנים בקבוצת נוטס קאונטי מהפוטבול ליג השנייה. שני מאמניו הקודמים, ונגר ורדנאפ, הופתעו רבות מהצטרפותו לקבוצה מהליגה הרביעית בחשיבותה באנגליה. את הופעת הבכורה שלו בקאונטי ערך קמפבל במשחק מול מורקאמב ב-21 בספטמבר. לאחר משחק אחד בלבד ביקש קמפבל מהנהלת נוטס קאונטי להשתחרר מחוזהו, ועזב את הקבוצה.
הריסת בתי מחבלים
צמצום השימוש במדיניות בעקבות פסקי בג"ץ
ב-20 בינואר 2022 הוצא צו להריסת קומת הקרקע בבית בו התגורר ג'ית אללה גראדאת, אחד המחבלים שרצחו את יהודה דימנטמן סמוך לחומש כחודשיים קודם לכן. בני משפחתו שהתגוררו בבית, שנמצא בכפר סילת אל-חארית'יה, עתרו כנגד הצו, אך בג"ץ דחה את העתירה. בפסק הדין ציין השופט אלרון שבני משפחת המחבל ידעו על כוונתו לבצע את הפיגוע, איחלו לו הצלחה, בירכו אותו על הצלחתו לאחריו וסייעו בהסתרתו ובהסתרת כלי הנשק. ב-13 בפברואר 2022 ביצעו כוחות צה"ל את צו ההריסה. במהלך הפעולה הושלכו על כוח צה"ל אבנים ובקבוקי תבערה, ואף נפתחה לעברו אש חיה. ב-8 במרץ נהרסו בכפר בתיהם של שני מחבלים נוספים שהשתתפו בפיגוע.
סול קמפבל
המעבר לפורטסמות' וסיום הקריירה
באמצע חודש אוקטובר 2009 החל קמפבל להתאמן עם ארסנל. בינואר 2010 נפוצו שמועות על חתימה מחודשת שלו בקבוצה, והוא השתתף במשחק במסגרת קבוצת המילואים של המועדון. ב-15 בינואר הוא השלים את חזרתו לארסנל, והפך לשחקן החמישי בתולדות המועדון שחוזר אליו לאחר שעזב אותו. ב-18 בפברואר הבקיע קמפבל את שערו הראשון בתקופותו המחודשת בארסנל, במשחק שמינית גמר ליגת האלופות מול פורטו. בשל פציעותיהם של תומאס ורמאלן וויליאם גאלאס פתח קמפבל בהרכב הקבוצה לעיתים קרובות, וקיבל מחמאות על יכולת טובה שהפגין.
הריסת בתי מחבלים
צמצום השימוש במדיניות בעקבות פסקי בג"ץ
ב-30 במרץ, בעקבות גל פיגועים קטלניים שהיה באותו שבוע, החליט הקבינט המדיני-ביטחוני לזרז את הליך הריסת בתי המחבלים.
סול קמפבל
המעבר לפורטסמות' וסיום הקריירה
ביולי 2010 חתם קמפבל לעונה וחצי בקבוצת ניוקאסל יונייטד. עם הופעת הבכורה שלו במדי הקבוצה בפרמייר ליג, במשחק מול מנצ'סטר סיטי ב-3 באוקטובר, הוא הפך לאחד משני שחקנים ששיחקו בכל 19 העונות הראשונות של הליגה, לצד ראיין גיגס.
הריסת בתי מחבלים
צמצום השימוש במדיניות בעקבות פסקי בג"ץ
ב-יוני החליט ראש הממשלה נפתלי בנט לדחות את הריסת בית המחבל רעד חאזם שביצע את הפיגוע ברחוב דיזנגוף כמה חודשים קודם לכן, עד לאחר ביקורו של נשיא ארצות הברית ג'ו ביידן בישראל כחודש לאחר מכן. גם את הריסת ביתו של אחד המחבלים שרצחו את ויאצ'סלב גולב בפיגוע הירי באריאל הוחלט לדחות על לאחר ביקור ביידן.
סול קמפבל
נבחרת לאומית
בצעירותו שיחק קמפבל במסגרת נבחרת אנגליה עד גיל 21 ובנבחרת אנגליה ב'. הוא ערך את הופעת הבכורה שלו בנבחרת הלאומית של אנגליה במשחק מול נבחרת הונגריה ב-18 במאי 1996. על אף ששיחק פעם אחת במדי הנבחרת עד יורו 1996 הוא נכלל על ידי המאמן טרי ונבלס בסגל לטורניר, בתור מחליף לשחקני חוליית ההגנה. הוא הופיע בפעם השנייה בנבחרת במשחק מול נבחרת סקוטלנד בשלב הבתים, בו נכנס כמחליף.
הריסת בתי מחבלים
הרחבת המדיניות גם למחבלים שפצעו
מחקר שפורסם בתחילת ינואר 2023 על ידי תנועת אם תרצו חשף כי הזמן הממוצע הלוקח לכוחות הביטחון להרוס בית של מחבל הוא בממוצע 100 ימים מיום הפיגוע. ב-29 בינואר 2023 החליטה ממשלת ישראל באופן תקדימי לאטום את ביתו של המחבל בן ה-13 שביצע את הפיגוע ליד עיר דוד יום קודם לכן, שבמסגרתו נפצעו אב ובנו באורח קשה ובינוני.
סול קמפבל
נבחרת לאומית
במהלך מונדיאל 1998, היה קמפבל מעורב במקרה שנוי במחלוקת במשחק מול נבחרת ארגנטינה בשמינית הגמר. דקות ספורות לפני סיום המשחק, כאשר התוצאה עמדה על 2-2, קמפבל הבקיע שער בנגיחה לרשת ארגנטינה. הוא החל בחגיגות השער, שהיה אמור להיות שער הזהב לזכות אנגליה ושערו הבינלאומי הראשון, אך שופט המשחק פסל את השער בטענה שאלן שירר ביצע עבירה על השוער היריב. קמפבל היה עדיין ליד פינת המגרש כאשר הארגנטינאים חידשו את המשחק. אנגליה הפסידה בסופו של דבר בדו-קרב בעיטות עונשין.
קמפבל היה פתח בקביעות בהרכב נבחרתו בעמדת הבלם במהלך משחקי המוקדמות ליורו 2000, והשתתף בכל שלושת משחקיה גם בטורניר עצמו. אנגליה הודחה כבר בשלב הבתים של הטורניר, לאחר הפסד לנבחרת רומניה.
לאחר פרישתו של טוני אדמס, חברו לקבוצה בארסנל ובנבחרת, שיתף קמפבל פעולה עם ריו פרדיננד בקמפיין המוקדמות המוצלח של אנגליה למונדיאל 2002. במשחק הראשון בשלב הבתים של הטורניר הוא הבקיע את השער הבינלאומי הראשון שלו, בנגיחה לאחר בעיטת קרן של דייוויד בקהאם. המשחק הסתיים בתוצאה 1-1, אך במשחק הבא ניצחה אנגליה את ארגנטינה בתוצאה 0-1. לשילוב של קמפבל עם פרדיננד היה חלק מרכזי בהגנה החזקה שהציגה הנבחרת לאורך הטורניר, והוא היה השחקן האנגלי היחיד שנכלל בנבחרת המצטיינים של הטורניר מטעם פיפ"א. אנגליה הגיעה עד לרבע הגמר שם הפסידה לנבחרת ברזיל, שזכתה לבסוף בגביע.
קמפבל המשיך לבסס את מעמדו כשחקן ההגנה המרכזי בנבחרת במהלך קמפיין המוקדמות לטורניר יורו 2004. לקראת סיום משחק רבע הגמר של הטורניר, מול נבחרת פורטוגל, הבקיע קמפבל שער לקראת הסיום שנפסל גם הוא בטענה לעבירה על השוער, ואנגליה הודחה פעם נוספת בדו-קרב בעיטות עונשין. לאחר הטורניר ירד מעמדו של קמפבל כבלם הפותח של הנבחרת בעקבות עלייתו של ג'ון טרי, שהתפתחה במהלך שנת 2005 עת קמפבל היה פצוע. קמפבל נכלל בסגל לטורניר מונדיאל 2006 כבחירה שלישית בלבד בעמדת הבלם, מאחר שהמאמן סוון-יוראן אריקסון העדיף את השילוב בין פרדיננד לטרי. עם זאת, הוא נכנס כמחליף במשחק האחרון של שלב הבתים מול שוודיה, ובכך הפך לשחקן הראשון שמייצג את אנגליה בשישה טורנירים בינלאומיים רצופים.
לאחר מינויו של המאמן החדש סטיב מקלארן למאמן הנבחרת, קמפבל לא זומן בתחילה לסגל על ידי מקלארן. לאחר עונה טובה שהציג במדי פורטסמות', בנוסף לפציעותיהם של לדלי קינג, ג'ונתן וודגייט, מייקל דוסון ופרישתו של ג'יימי קראגר מהנבחרת, זומן קמפבל מחדש לסגל בקיץ 2007. תחת מקלארן הוא השתתף בשלושה משחקים במסגרת מוקדמות יורו 2008, אך אנגליה כשלה בניסיונה להעפיל לטורניר. המאמן הבא, פאביו קאפלו, לא כלל אותו בסגלו הראשון בינואר 2008, מה שסימל את סוף דרכו של קמפבל במדי הנבחרת.
נוזל-על
נוזל-על (או לפעמים על-נוזל) הוא נוזל המאופיין בהיעדר מוחלט של צמיגות, כלומר אפס חיכוך בין חלקיקי החומר. מצב זה נחשב למצב צבירה חמישי בנוסף למוצק, נוזל, גז ופלזמה, והוא קורה בטמפרטורות קרובות מאוד לאפס המוחלט. אם נוזל-על יוּנח בכוס ויקבל בחישה ראשונית, הוא ימשיך להסתחרר עד אין קץ, כל עוד לא יעבור למצב צבירה אחר. מצב צבירה זה נתגלה על ידי פיוטר ליאונידוביץ' קפיצה, ג'ון אלן ודון מיסנר בשנת 1937.
אף על פי שמצב זה התגלה לראשונה בהליום נוזלי, יש לו גם השלכות באסטרופיזיקה, פיזיקה של אנרגיות גבוהות, ובתאוריות כבידה קוונטית. התופעה קשורה בעיבוי בוז-איינשטיין אך אינה זהה לו, קרי ייתכן נוזל-על שאינו עיבוי בוז-איינשטיין ועיבוי בוז-איינשטיין שאינו נוזל-על.
נוֹזְלוּת-על של הליום-4
תופעת נוזלות-העל בהליום נוזלי התגלתה בידי פיוטר קפיצה וג'ון אלן (John F. Allen). מאז הוסברה תופעה זו באמצעות תאוריות פנומונולוגיות ותצפיות מיקרוסקופיות. לדוגמה, הליום-4 יהפך לנוזל-על כאשר הטמפרטורה שלו נמוכה במקצת מ-2.2 קלווין (270.95°- מעלות צלזיוס). מעבר זה לנוזלות-על בהליום-4 מתרחש בטמפרטורה גבוהה מזו בה הוא מתרחש בהליום-3. כל אטום של הליום-4 הוא בוזון כיוון שיש לו ספין כולל של 0. הליום-3, לעומת זאת, הוא פרמיון, כלומר יש לו ספין כולל של 1/2, והוא יכול ליצור בוזונים רק על ידי זיווג בטמפרטורות נמוכות בהרבה. תהליך זה דומה לתהליך של זיווג אלקטרונים במוליכות-על.
אטומי גז בטמפרטורה נמוכה מאוד
תופעת נוֹזְלוּת-העל בגז פרמיוני בטמפרטורה נמוכה מאוד הוּכחה בניסוי של וולפגנג קטרלה וצוותו שצפו במערבולת קוונטית ב-6Li בטמפרטורה של 50 nK (אפריל 2005, המכון הטכנולוגי של מסצ'וסטס). מערבולות כאלו נצפו כבר בשנת 2000 בגז בוזוני של 87Rb בטמפרטורה נמוכה מאוד ולאחרונה גם בגזים דו-ממדיים. עוד ב-1999 יצרה לנה האו עיבוי כזה תוך שימוש באטומי נתרן להאטת אור ולאחר מכן לעצירתו המוחלטת. צוותה השתמש לאחר מכן במערכת זו של אור דחוס כדי ליצור את מקבילת נוזלות-העל של גלי הלם וסופות טורנדו: "תוצאתם של עירורים דרמטיים אלו היא יצירתם של סוליטונים שבתורם דועכים לתוך מערבולת קוונטית — שנוצרו בשיווי משקל רעוע מאוד, בזוגות של עירבול מנוגד — ובכך מגלים ישירות את תהליך ההתפרקות של נוזל-על בעיבויי בוז-איינשטיין. בשימוש במחסומי אור כפולים נוכל לייצר התנגשויות מבוקרות בין גלי הלם שתוצאתן הבלתי צפויה לחלוטין היא עוררויות לא-ליניאריות. צפינו במבנים היברידיים המורכבים מטבעות מערבולת המקובעות בקליפות סוליטוניות אפלות. טבעות המערבולת מתנהגות כ'מדחפים מדומים' המובילים לדינמיקת עוררות עשירה ביותר."
נוזלות-על בפיזיקה של אנרגיות גבוהות וכח משיכה קוונטי
תאוריית הריק כנוזל-על היא גישה בפיזיקה תאורטית ובמכניקת הקוונטים שבה רואים את הריִק הפיזי כנוזל-על. מטרתה הסופית של גישה זו היא לפתח דגמים מדעיים שיאחדו את מכניקת הקוונטים (המתארת שלושה מארבעת יחסי הגומלין הידועים) עם הכבידה. כך הופכת תאוריית הריק כנוזל-על למועמדת לתאוריית כח-כבידה קוונטי ולהרחבה של המודל הסטנדרטי. התקווה היא שפיתוחה של תאוריה שכזו תאחד לדגם עקבי יחיד את כל יחסי הגומלין ותתאר את כל יחסי הגומלין והחלקיקים היסודיים כהתגלמותה של אותה ישות, ריק כנוזל-על.
קארטינג
קארטינג הוא ענף בתחום הספורט המוטורי. זה מרוץ מכוניות המבוסס על מכוניות קטנות הנקראות קארט. פעילות קארטינג מתקיימת לרוב במסלולי מרוצים הייעודיים לשם כך. ישנם סוגים רבים של קארטים, החל מקארטים פשוטים הזמינים לקהל הרחב במסלולי שעשועים, קארטים המשמשים למרוצי חובבים, וכלה בקארטים המשמשים ככלי מרוץ מקצועיים באליפויות העולם.
היסטוריה
ראשיתו של ענף הקארטינג הייתה בקליפורניה של שנות החמישים, עת ארט אינגלס הרכיב את הקארט הראשון שלו מצינורות פלדה ומנוע של מכסחת דשא בחלוף שנים ספורות, יצרנים רבים החלו לייצר קארטים כאלה ברחבי יבשת אמריקה. עד סוף העשור כבר הגיעו הקארטים לאירופה, שם נחלו הצלחה רבה. בשנות השישים החל הענף להתמסד, כאשר ההפדרציה הבינלאומית לרכב (FIA) הקימה גוף בקרה בשם CIK, העוקב אחר ענף הקארטינג. במקביל, החלו להופיע יצרנים ייעודיים לייצור מנועי קארטים. מנועים אלו החליפו בהדרגה את השימוש במנועי מכסחות דשא ואופנועים. החל משנות השבעים, החלה ההכרה בקארטינג כחממה לגידול אלופי מרוצי מכוניות, כאשר אלופי עולם כאיירטון סנה ואלן פרוסט התחרו בהצלחה במרוצי קארטינג במדינותיהם.
מבנה הקארט
הקארטים הם מעין מכוניות זעירות, המצוידות במנוע בנזין מסוג שתיים או ארבע פעימות. קארט מורכב בדרך כלל משלדה ללא אביזרים מיותרים ולכן הוא קל מאוד ומתאפיין בנהיגה טכנית מאוד. הקארט נמוך מאוד וגחון הקארט נמצא בגובה של סנטימטרים בודדים מהרצפה. מכיוון שהקארט נמוך וקל, יש לו יכולת אחיזה גבוהה, והוא מסוגל להאיץ ולפנות היטב. לכן ובתנאים מסוימים מספק ביצועי מסלול העולים על אלו של מכוניות מרוץ יקרות.
השלדה
השלדה בנויה מצינורות פלדה או מסגסוגות פלדה שונות פרי פיתוח היצרן. בקארט אין מערכת מתלים כמו ברכב רגיל, לכן השלדה צריכה להיות גמישה מספיק כדי לספק שיכוך ובו בעת קשיחה מספיק כדי לא להישבר או לקרוס תחת המאמץ בפניות.
כדי לשמור על מרכז כובד נמוך ולא לפגוע באווירודינמיקה, הקארט הוא פתוח ואין לו גג או משענת ראש לנהג. חלוקת המשקל תלויה במידה רבה במשקל המנוע, נתוניו הפיזיים של הנהג, וסוג המסלול בו נוסע הקארט. ברוב המקרים, החלוקה עומדת על 60% לאחור ו-40% לפנים.
קשיחות השלדה משתקפת בביצועיה על המסלול. בדרך כלל שלדה קשיחה עדיפה יותר במזג אוויר יבש, לעומת מזג אוויר רטוב בו שלדה גמישה עדיפה. בשלדות המובילות יש אפשרות להוסיף בחלקים שונים של הקארט מוטות קשיחות כדי לשנות את התנהגות הקארט ולהתאימו בצורה יותר טובה למסלול או למזג האוויר.
אמצעי הבלימה המקובל בקארטים הוא בלם דיסק שנמצא על הציר האחורי, ונשלט לרוב באמצעות משאבה הידראולית. בקארטים בקטגוריות הגבוהות, מורכב בלם דיסק נפרד לכל ציר ומתאפשרת חלוקת עוצמת בלימה בין הגלגלים הקדמיים והאחוריים.
העברה
הולכת התנועה מהמנוע לגלגלים נעשית בעזרת שרשרת. גלגלי השיניים שעל המנוע ועל הציר האחורי ניתנים להחלפה, על מנת ליצור יחס העברה אידיאלי לתוואי המסלול, תנאי מזג האוויר, וסגנון הנהיגה של נהג הקארט. ככל שגלגל השיניים האחורי גדול ביחס לגלגל השיניים שעל המנוע, לקארט יהיה יותר כוח ויהיה לו יותר קל להאיץ לאחר פנייה חדה. במצב ההפוך, יכולת התאוצה נפגעת אך המהירות המקסימלית עולה. לדוגמה, במסלול אובלי או מסלול עם מעט פניות יחס ההעברה יהיה ארוך, על מנת לשמור על מהירות גבוהה וקבועה. לעומת זאת, במסלול מפותל וטכני יידרש יחס העברה קצר יותר לשיפור ההאצה לאחר עקומות חדות.
העברת הכוח נעשית באופן ישיר מגלגל השיניים במנוע לגלגל השיניים על הציר האחורי, כלומר יש להניע את הקארט בדחיפה, והמנוע עובד רק בזמן שהקארט בתנועה. לחלופין, מורכב מצמד צנטריפוגלי על גלגל השיניים במנוע, דבר המאפשר למנוע הקארט לעבוד גם כשקארט עומד מלכת.
כמו כן, ישנם מנועי קארטינג בעלי תיבת הילוכים סדרתית, בדומה לאופנועים ומכוניות מרוץ.
גלגלים וצמיגים
צמיגי הקארט מהווים את אחד הגורמים המשפיעים ביותר על ביצועי הקארט והתנהגותו. לכן, ישנם גלגלים וצמיגים למגוון רחב של תנאי דרך. גלגלי קארט קטנים בהרבה מגלגלי מכונית ועשויים בדרך כלל מסגסוגת מגנזיום או מאלומיניום. לרוב, הצמיגים האחוריים גדולים ורחבים מהצמיגים הקדמיים, מפני שהם נושאים את רוב העומס בתאוצה ובפניות. דפנות הצמיג גבוהות יחסית לעומת גודלו הכללי של הצמיג, מאחר שהן מהוות גורם נושא עומס ובולם זעזועים.
בדומה לענפי ספורט מוטורי אחרים, קיימים צמיגי קארט שונים המתאימים לתנאי המסלול המשתנים. בין סוגי הצמיגים השונים ישנם צמיגים חלקים (slicks) למזג אוויר יבש, צמיגי ביניים (Intermediates) למזג אוויר לח, וצמיגי גשם (wets) למזג אוויר רטוב מאוד או גשום. בנוסף, יש גם שימוש חריג בצמיגים מיוחדים כמו צמיגים עם קוצים או מסמרים לנסיעה על קרח.
במרוצים הנערכים במסלולים אובאליים, רוחב הצמיגים בין הצירים אינו סימטרי.
חלק מיצרניות הצמיגים המובילות בעולם כמו ברידג'סטון ודאנלופ מפתחות ומספקות צמיגי קארטינג, אולם ישנן חברות המתמחות בפיתוח צמיגי קארטינג בלבד כמו מוג'ו, ווגה ו-MG.
קטגוריות
בתחום הקארטינג ישנן קטגוריות רבות ומגוונות. בכל מדינה יש גופים המארגנים קטגוריות שונות ומשונות. ברם, CIK/FIA, הגוף המבקר את תחום הקארטינג בפדרציה הבינלאומית לאוטומובילים, מארגן גם את אליפויות העולם במספר קטגוריות, לפי החלוקה הבאה:
בנוסף, ה־CIK מפקח על מספר אליפויות נוספות, ביניהן:
פעילות בישראל
תחום הקארטינג החל להתפתח באמצע שנות ה-90 של המאה ה-20, עת נפתח מסלול הקארטינג ליד קיבוץ נחשונים וגם בראשון לציון. מאז ועד היום נפתחו ונסגרו מסלולים רבים, אך עם זאת נשמרה פעילות רציפה במספר רמות, הן ברמה העממית והן במרוצים מקצועיים יותר.
בישראל מתקיימת ליגת ימאהה (Formula Yamaha) המכונה על ידי הנהגים והמעורבים בספורט ליגת ה-2 פעימות, עקב סוג המנוע שמייחד את ליגה זו. בנוסף, מתקיימת פעילות של קארטינג מסוג רוטקס. קארט זה נחשב יקר יותר לתחזוקה ובנוי בטכנולוגיה מורכבת יותר אך פופולרי יותר בעולם.
בנוסף, מתקיימות מספר ליגות במסלולי קארטינג שונים על קארטים בעלי מנועי 4 פעימות, הניתנים להשכרה. המתכונת בה נערכות תחרויות אלו משתנות ממסלול למסלול, ומהוות את רמת הכניסה למעוניינים להתנסות במרוצי קארטינג, אך ללא העלות הכספית הגבוהה הכרוכה ברכישת קארט והמחויבות הנלווית לכך.
בשנת 2012 קיבלה התאחדות הקארטינג הישראלית הכרה מידי הרשות לנהיגה ספורטיבית כגוף המייצג את ענף הקארטינג בישראל.
קארטינג כשלב למידה
קארטינג משמש כדרך זולה ובטוחה בתור צעד ראשון בספורט המוטורי. על אף ההנחה שקארטינג הוא ספורט לילדים, מתחרים בספורט זה נהגים מכל הגילאים, חלק נכבד מהנהגים הם מבוגרים בעלי ניסיון. הקארטינג מפתח את יכולות הנהג להתמודד עם מצבים תחרותיים במהירויות גבוהות על ידי פיתוח אינסטינקטים ותגובות מהירות, שליטה מדויקת ברכב ויכולת קבלת החלטות במהירות הנדרשת. בנוסף, הקארטינג מפתח מודעות גם בצד הטכני של הספורט המוטורי ועוזר לנהג בהבנת המשתנים שמשפיעים על ביצועי הקארט. כל נהגי הפורמולה 1 כיום ורבים בעבר התחילו את דרכם בקארטינג, ביניהם מיכאל שומאכר, איירטון סנה, פרננדו אלונסו, קימי רייקונן ולואיס המילטון.
כחלילית
ממוזער|שמאל|250px|הכחלילית ב[[מוזיאון חיל האוויר בחצרים]] כחלילית או קלשון היא מערכת קרקעית שפותחה בישראל לשיגור טילי AGM-45 שרייק מתובה של טנק שרמן. המערכת נכנסה לשימוש מבצעי בחיל האוויר הישראלי זמן קצר לאחר מלחמת יום הכיפורים והיא נועדה למשימות דיכוי הגנה אווירית. המערכת הוחלפה בשנות השמונים במערכת הקרס לשיגור טילי AGM-78 סטנדרד ארם.
המערכת כללה טנק M4 שרמן שהוסר ממנו הצריח, ובמקומו הותקנה מסילת שיגור. לטיל ה־AGM-45 שרייק, שתוכנן במקור כך שישוגר מכלי טיס, חובר מאיץ על מנת להרים את הטיל לגובה רב ממנו יוכל להתביית על המכ"ם הקורן של סוללת טילי הקרקע-אוויר ולתקוף אותו. טווח הטיל בתצורה זו היה כ־60 ק"מ.
המערכת הופעלה ב"מבצע ערצב-19" להשמדת סוללות טילי הקרקע-אוויר הסוריות בבקעת הלבנון, במהלך מבצע שלום הגליל ביוני 1982. הייתה זו הפעם היחידה בה הופעלה המערכת מבצעית.
צוות הפיתוח המשותף לחיל האוויר ולתע"ש: שבתאי דובדבני, ראש מדור תחמושת בלהק ציוד ודניאל נרוור מתע"ש, זכו בפרס ביטחון ישראל לשנת 1974.
אנפילקסיס
אנפילקסיס (או תגובה אלרגית קשה, על פי האקדמיה ללשון: תגובה חיסונית חריפה, באנגלית: Anaphylaxis) היא תגובה אלרגית לא תקינה ומהירה של מערכת החיסון לחומר מסוים המתפקד כאלרגן, במהלכה משתחרר היסטמין מן הרקמות וגורם לתסמינים מקומיים או מפושטים. מקור השם ביוונית: משמעות המילית ἀνά (אנא) היא "נגד" ומשמעות המלה φύλαξις (פילקסיס) היא "הגנה".
עיכול, שאיפה, מגע עור או הזרקת כמויות קטנות של חומרים אלרגניים עלולים לגרום לתגובה אנפילקטית.
הביטוי החמור של התופעה, הלם אנפילקטי (Anaphylactic shock) יגרום לרוב, ללא טיפול, למוות. ההערכה היא כי בארצות הברית ישנם כ–200 מקרי מוות לשנה על רקע תגובתיוּת-יתר של מערכת החיסון.
תסמינים
תסמיני האנפילקסיס יכולים לכלול קשיי נשימה, לחץ דם נמוך, עלפון, סרפדת, הופעת בצקת בצוואר ובפנים, פריחה וגירוד. אלה מיוחסים לפעילות של נוגדנים מסוג IgE וחומרים אחרים המכונים אנפילוטוקסיניים, אשר פועלים לשחרור היסטמין וחומרים נוספים מתאי הפיטום. שחרור היסטמין גורם, בין השאר, להרחבה של כלי הדם וסגירת דרכי הנשימה עקב בצקת מקומית.
גורמים
הגורמים הבאים עשויים לגרום לאנפילקסיס:
טיפול מיידי
הלם אנפילקטי הוא מצב חירום רפואי חמור בשל המהירות שבה נחסמות דרכי הנשימה - דקות מתחילת ההלם. יש להזעיק עזרה במהירות האפשרית. חולה שאובחן אצלו אנפילקסיס בעבר עשוי לשאת מכשיר מיוחד (Epi-pen) שיאפשר הזרקה מיידית של אפינפרין (אדרנלין). הזרקה חוזרת מסוכנת רק כאשר המרווחים בין ההזרקות קצרים מאוד. הזרקת אפינפרין מגבירה את קצב הלב, מספר הנשימות בדקה ומעלה את לחץ הדם. בנוסף, הזרקת האדרנלין מונעת את חסימת קנה הנשימה ועשויה להציל חיים.
במקרים של תת לחץ דם יש לתת תרופות ואזופרסוריות המעלות את לחץ הדם (דופמין למשל). במקרה של היפוקסמיה (חוסר כללי של חמצן בדם) יש לתת חמצן ובמידת הצורך לבצע אינטובציה.
טיפול מניעתי
יש לשאת מזרק אפינפרין וצמיד המעיד על רגישות. במידה והאנפילקסיס התרחש על רקע של מתן תרופות (כגון פניצילין) יש להיזהר מתגובה קרוס-ראקטיבית (למשל, מתן צפלוספורין).
טיפול רפואי
טיפול במקרה של אנפילקסיס על ידי חובש יכלול: הזרקה על ידי מזרק אפיפן (אם יש), מתן חמצן ופתיחת וריד.
טיפול על ידי פרמדיק יכלול: הזרקת אדרנלין, מתן עירוי נוזלים, מתן סטרואידים - להשבת כלי הדם לגודלם, ובמידת הצורך צנרור קנה הנשימה תוך כדי העברה לטיפול בבית חולים.
לחץ הדם הנמוך מטופל על ידי מתן נוזל לווריד ותרופות מתאימות. ייתכן צורך בהנשמה מכנית.
OsCommerce
OsCommerce (Open Source Commerce) היא תוכנת סחר-אלקטרוני המבוססת על קוד פתוח הניתנת להורדה בחינם מהאינטרנט.
יוצר התוכנה הוא Harald Ponce de Leon ובתחילה נקרא הפרויקט "The Exchange Project", זו היוותה את הבסיס והיסודות למערכת הנוכחית של היום. לאחר מספר שנים שונה שמה ל-osCommerce והוקם אתר רשמי לפרויקט המאפשר לגולשים מכל העולם להיות מעורבים באופן מלא בחלק הפיתוח וההתקדמות של המערכת. התכנה משוחררת תחת רישיון GNU GPL - General Public License.
המערכת כתובה ב-PHP ומבוססת על מסד הנתונים MySQL.
צ'אנקיה
צָ'אנַקְיַה (בסנסקריט: चाणक्य, Cāṇakya;  350-283 לפנה"ס) היה פילוסוף, איש ממשל וצבא והוגה פוליטי וצבאי הודי. הוא נחשב למייסד מקצועות הכלכלה ומדע המדינה. בעולם המערבי הוא נחשב למקביל ההודי של מקיאוולי, על אף שעבודותיו של צ'אנקיה קדמו לאלו של מקיאוולי בכ-1,800 שנה. צ'אנקיה נחשב למחברו של הטקסט ההודי הקדום על ממשל ופוליטיקה, ה"ארטשסטרה".
צ'אנקיה היה ראש ממשלה בימיו של קיסר האימפריה המאורית הראשון, צ'נדרגופטה מאוריה, וכן היה יועצו של הקיסר והמתכנן העיקרי של עלייתו לשלטון. צ'אנקיה היה מורה בתכסילא, מרכז למידה עתיק, והיה אחראי ליצירת האימפריה המאורית, שהייתה הראשונה מסוגהּ בתת-היבשת ההודית. עבודותיו אבדו לקראת סוף ימי ממלכת גופטה, ונתגלו מחדש רק ב-1915.
Anathema
Anathema (מיוונית ανάθεμα - 'המקודש', או 'הקללה', או 'הנידוי' ["האנתמה"]') הייתה להקה בריטית. בעוד שבתחילת דרכה היא התמקדה בדום מטאל ובדום-דת' גותי, בהמשך היא התרחקה מאוד מסגנון המטאל, והחלה לנגן רוק אלטרנטיבי/מתקדם.
היסטוריה
Anathema הוקמה תחת השם Pagan Angel בשנת 1990 כלהקת דת' דום על ידי וינסנט ודניאל קאוואנה יחד עם הזמר דארן ווייט, הבסיסט דאנקן פטרסון והמתופף ג'ון דאגלס בליברפול. בהרכב זה נוצר הדמו הראשון של הלהקה An Iliad of Woes (מ-1991). במיוחד כמופע פותח ללהקות דת' מטאל אנגליות כמו Bolt Thrower ו-Paradise Lost, הם זכו להצלחה מקומית, שגדלה עם הדמו השני שלהם, All Faith Is Lost. הסינגל שלאחר מכן They Die, שוחרר בלייבל הקטן Witchhunt בשווייץ ומשך את תשומת ליבה של חברת התקליטים Peaceville Records, שהחתימה את הלהקה.
ב-1992 הופיע ה-Lovelorn Rhapsody של Anathema בסמפלר הרביעי של Peaceville, וחודש לאחר מכן ה-EP Crestfallen. בשנה זו ניגנה הלהקה בתור מופע הפתיחה של להקת הדת' מטאל קניבל קורפס.
בשנת 1993, Anathema הוציאו את אלבום הבכורה שלהם Serenades, שזכה לביקורות טובות. באלבום ניתן לשמוע בעיקר צעקות דת' מטאל עמוקות דמויות גראולינג, עם קטעי מקלדת ושירה נשית, האלבום מראה את האלמנטים שתוארו מאוחר יותר כמגדירים עבור מטאל גותי. הווידאוקליפ לשיר Sweet Tears הושמע גם ב-Headbangers Ball של MTV.
בתחילת 1995, יצא EP נוסף של הלהקה, שהוקלט במאי 1994, אך נגן נגינתו הכולל היה למעלה מ-41 דקות, כלומר באורך אלבום אולפן. באותה שנה יצא הזמר דארן ווייט והקים את ההרכב The Blood Divine, גם הגיטריסט וינסנט (ויני) קבאנה השתלט על החלק הזה, האלבום The Silent Enigma הוקלט באותה שנה ללא וייא. השירה באלבום זה, כמו גם ב-EP הקודם, מעוצבת בחלקה כצעקה גבוהה יותר, בחלקה גם מדוברת בצורה מונוטונית. המוזיקה עדיין מכוונת לכיוון הדת'-דום ועם כמה קטעי מקלדת תזמורתיים והשירה הנשית ב"Alone" לכיוון מטאל גותי.
שינוי סגנון לרוק אלטרנטיבי
האלבום Eternity מ-1996 הכיל כמה אלמנטים של מטאל גותי, אבל לראשונה הופיעה ביצירת הלהקה שירה ברורה עם נוכחות מרכזית של קלידים. באותה שנה, ג'ון דאגלס עזב את הלהקה, אך חזר שנה לאחר מכן, לאחר הקלטת אלטרנטיב 4, מאז הוא הוחלף על ידי מתופף Solstice לשעבר שון סטילס.
לאחר ההקלטות עזב את הלהקה גם הבסיסט והמלחין, דאנקן פטרסון שהתמסר בעיקר ללהקתו החדשה Antimatter והוחלף בדייב פיבוס.
באלבום הבא, A Fine Day to Exit, המשיכה הלהקה לפתח את הסגנון שלה. השירים הפכו ליותר ויותר אטמוספיריים ומבני השירים נהיה מעט פחות מורכב. גיטרות אקוסטיות וקלידים מאפיינים את השירים המלודיים יותר, שרק מדי פעם שובצו בקטעים חזקים יותר. חלק מהשירים הזכירו יותר את פינק פלויד מאשר את ימיה הראשונים של הלהקה.
דייב פייבוס נשאר עד לאחר הקלטת A Fine Day to Exit ואז הצטרף גם לקריידל אוף פילת', זמן קצר לאחר שהמייסד, דניאל קאוואנה עזב והצטרף ללהקת Antimatter לזמן קצר, אך הצטרף מחדש ללהקה. האלבום הזה הופק על ידי ניק גריפית', שעבד גם עם פינק פלויד.
בתקופה הזאת לערך, אחותו של המתופף ג'ון דאגלס, הפכה לחברה מלאה בלהקה, לאחר הופעת אורח בשני האלבומים הקודמים.
ב-13 בספטמבר 2011, Anathema הודיעה שהקלידן לס סמית' עזב בגלל חילוקי דעות מוזיקליים.
לתקופה קצרה חברי הלהקה שיתפו פעולה עם אנקה וואן גירסברגן, זמרת להקת The Gathering.
באפריל 2012 הוציאה הלהקה את האלבום Weather Systems, הממשיך את דרכה של הלהקה לעבר שירים יותר ויותר מלודיים עם מצב רוח מלנכולי מובהק. לאחר יציאת האלבום, החל מסע הופעות באירופה בפולין, שנמשך מאפריל עד נובמבר 2012 ובעקבות כך לקח את הלהקה גם לגרמניה, בלגיה, הולנד, איטליה, שווייץ, צרפת, אנגליה, שוודיה, ליטא ואוסטריה. מאז אותו החודש הפך הקלידן החי דניאל קרדוסו לחבר מלא בלהקה.
Anathema הוציאה את אלבום האולפן העשירי שלהם, Distant Satellites, ביוני 2014. במהלך השחרור היו כמה מבנה מחדש בלהקה. דניאל קרדוסו עבר לתופים. להופעות חיות, דניאל קרדוסו וג'ון דאגלס מתחלפים בתופים. בקטעים בהם דניאל קרדוסו מנגן בתופים, ג'ון דאגלס משתלט על כלי ההקשה. כשג'ון דאגלס מנגן בתופים, דניאל קרדוסו משתלט על הקלידים. לפעמים גם דני קבאנה משתלט על הקלידים. האלבום The Optimist יצא בעקבותיו ביוני 2017. ב-22 בספטמבר 2020, הלהקה הודיעה על הפסקה בלתי מוגבלת. בשל מגפת קוביד-19 והקשיים האישיים וביטולי ההופעות שהיא גרמה, הלהקה הרגישה נאלצת לעשות זאת. דניאל קאוונה הכריז ב-2021 כי יקים להקה חדשה עם הפרויקט "Weather Systems" ויקליט אלבום המכיל חומרים מתקופת האלבום Anathema באותו השם. וינסנט קאוואנה עובד על פרויקט סולו משלו.
מיר-פתאח תבריזי
מיר-פתאח תבריזי או מיר-פתה-אר'ה (בפרסית: میرفتاح تبریزی; בגאורגית: მირ ფეთეაღა, מיר-פֶּתֶאָרָ'ה) הידוע גם כמוגְ'תַהֵד (مجتهد, נפטר ב-24 באוקטובר 1892) היה איש דת תריסרי שיעי מוסלמי רם-דרג. ליתר דיוק הוא היה "מוג'תהיד" מתבריז שבאזרבייג'ן האיראנית, שהממשלה הרוסית זקפה לזכותו את נאמנות האוכלוסייה האיראנית אזרבייג'נית לשליטה הרוסית בשטחם בתקופת מלחמת רוסיה-פרס (1828-1826).
הרוסים, מתוך מטרה לעשות שימוש בהשפעתו באזור, הציעו לו להתלוות אליהם בנסיגתם מן האזור. מיר-פתאח הסכים, וביוני 1828 הוא מונה לוועדה הקווקזית החדשה שנתגבשה, במטרה לאסוף אינפורמציה על התושבים המוסלמים של הקווקז, ולגבש המלצות על הדרך לאחד אותם לתוך המשטר הרוסי. כיועצו של איוון פסקביץ', הנציב העליון של מלכות המשנה של הקווקז, הוא התגורר בטיפליס שבפלך טביליסי (כיום גאורגיה) ושם ייסד את הפארק המפורסם על הגדה השמאלית של נהר הקורה, שנקרא על שמו, פארק מושטאידי. לאחר עזיבת פסקביץ' לוורשה, בשנת 1845, נאלץ מיר-פתאח לעזוב לתבריז בעקבות יחסיו הגרועים עם מחליפו בתפקיד, גריגורי רוזן.
אוטומט סופי
בתורת החישוביות במדעי המחשב, אוטומט סופי (או מכונת מצבים) הוא מכונה מופשטת בעלת זיכרון מוגבל בגודלו, המגדירה שפה פורמלית רגולרית.
קיימים שני סוגים של אוטומטים סופיים:
אוטומט סופי דטרמיניסטי ניתן לתאר באמצעות קבוצה סופית של מצבים, המשמשים את האוטומט והוא עובר בהם, לפי כללים קבועים מראש, במהלך קריאת מילת קלט (מחרוזת תווים/סמלים). חלק ממצבי האוטומט הם "מצבים מקבלים". אם בסוף קריאת המילה מגיע ועוצר האוטומט במצב מקבל, משמעות הדבר היא שהמילה שייכת לשפה המוגדרת על ידיו, אחרת המילה אינה שייכת לשפה. הכללים למעבר ממצב למצב מוגדרים על ידי פונקציית מעברים, שמגדירה עבור כל מצב q ואות \sigma מצב יחיד q' (ייתכן ש q'=q), אליו עובר האוטומט, כאשר הוא נמצא במצב q והאות שהוא קרא מן הקלט היא \sigma.
אוטומט סופי לא־דטרמיניסטי דומה לאוטומט הדטרמיניסטי, אלא שמכל מצב יכולים להיות מספר מסלולים למספר מצבים אחרים עבור אותה אות קלט (אפשרי אפילו, מסלול עבור קלט ריק - כלומר, שינוי מצב מבלי לקרוא דבר), או שאין אף מסלול אפשרי ממצב מסוים עבור אות קלט מסוימת. מבחינה פורמלית, מילה תתקבל אם ורק אם קיים מסלול עבורה (עבור קריאה מלאה שלה) מהמצב ההתחלתי למצב מקבל כלשהו.
ניתן להוכיח, כי כל אוטומט סופי לא־דטרמיניסטי שקול לאוטומט סופי דטרמיניסטי. כלומר, היעדר הדטרמיניזם אינו מוסיף לכוחו החישובי של האוטומט הסופי (בשונה מאוטומט מחסנית, לדוגמה).
שפות המתקבלות על ידי אוטומט סופי נקראות שפות רגולריות ונוצרות על ידי דקדוקים רגולריים.
ניתן להתייחס גם לריצות של אוטומטים סופיים על מילים אינסופיות (סדרות אינסופיות של אותיות מהאלפבית). ניתן להגדיר תנאים שונים לקבלת מילים, במקרה זה. למשל, באוטומט בוקי (Büchi) ריצה תיקרא מקבלת, אם היא מבקרת במצב מקבל אינסוף פעמים.
א.א.ק. אתונה (כדורסל)
'''א.א.ק. אָתוּנָה (ביוונית: AEK, קיצור של Αθλητική Ένωσις Κωνσταντινουπόλεως''' – איגוד הספורט של קונסטנטינופוליס) הוא מועדון כדורסל יווני מהעיר אתונה, המתמודד בליגת העל היוונית ובליגת האלופות.
היסטוריה
המועדון צמח להיות אחד ממועדוני הפאר היוונים, תוך זכייה ב-8 אליפויות הליגה היוונית, 5 פעמים בגביע היווני והשתתפות בגמר הליגה האירופית. במועדון שיחקו טובי הכדורסלנים באירופה ובהם: ג'ייק צאקאלידיס, ג'ון רוברט הולדן, קורט רמביס ורבים אחרים. בסיום עונת 2010/2011 ירדה הקבוצה לליגה אתניקי A2, שהיא ליגת המשנה היוונית. ולאחר עונה אחת ירדה לליגה השלישית. בסיום עונת 2012/2013 העפילה לליגה השנייה. ובסיום עונת 2013/2014 העפילה בחזרה לליגת העל. בעונת 2015/2016 התמודדה הקבוצה ביורוקאפ, שם סיימה את דרכה בשלב הבתים הראשון במקום החמישי בבית ו'.
בהובלת המאמן דרגן שקוטה הקבוצה זכתה בעונת 2017/2018 בליגת האלופות בכדורסל ובאותה עונה זכתה גם בגביע היווני.
בדולח (יישוב)
בדולח הייתה התנחלות ומושב עובדים בגוש קטיף שברצועת עזה, כשלושה ק"מ מצפון-מערב לרפיח. המושב השתייך לארגון יישובי "אמנה", ונשא אופי דתי. פונתה בעקבות תוכנית ההתנתקות.
היסטוריה
ההיאחזות נקראה בתחילה קטיף ו' ואחר כך גדיד, אולם ביוני 1980 הוחלט לקרוא למקום בדולח כסמל לחקלאות בחממות זכוכית, והשם גדיד ניתן להיאחזות צפונית יותר שהייתה אחר כך ליישוב גדיד.
ביולי 1982 היאחזות נח"ל בדולח אוזרחה על ידי משפחות היישוב עצמונה שפונה מסיני, אולם כעבור כמה חודשים, עקב הצפיפות במקום, עברו אנשי עצמונה ליישוב שליו, והמקום נשאר נטוש.
הדבר לא הביא לזניחת הרעיון להקמת יישוב בשם בדולח. ב-11 במרץ 1986, עבר למקום גרעין המשפחות שגרו במשך 4 שנים ביישוב מורג, משפחות אלו באו במסגרת אגוד יישובי הפועל המזרחי ממושבי הנגב, לכיש, השרון וממפוני חבל ימית. באוקטובר 1986 התקיים טקס חנוכת היישובים בדולח ועצמונה בנוכחות השר דוד לוי.
במושב התגוררו 33 משפחות (50 בשיאו) שכלכלתן התבססה בעיקר על חקלאות.
ב-17 באוגוסט 2005 פונה היישוב בדולח על ידי "החטיבה הכחולה" של חיל האוויר כחלק מתוכנית ההתנתקות שעליה החליטה ממשלת ישראל בשנת 2004. אחרי הפינוי עברו רוב המשפחות מבדולח לאתר הקרווילות בניצן.
מצושימה (ספינה)
רקע
לקראת מלחמת סין–יפן הראשונה ייעצו יועצים צבאיים וימיים צרפתים ובראשם המהנדס הימי לואי-אמיל ברטן, לממשלת מייג'י לפתח צי קל של סיירות מוגנות מהירות על מנת להתמודד עם הצי הסיני. כלומר, במקום לפנות לדרך מסורתית של הקמת צי אוניות מערכה, עבורה לא היה לממשלה היפנית די משאבים, להשיג יתרון על ידי סיירות מהירות, קטנות (כ-90 מטר אורך, ו-4,000 טון הדחק) בעלות שריון פלדה קל ומצוידות בתותחים ימיים ארוכי טווח, בעלי קוטר קטן יחסית. לפי התכנון המקורי היה על הסיירת גם תותח קאנֵה גדול בן 320 מ"מ, עם אורך קנה של 12 מטרים ובמשקל של 67 טונות, שירה פגזים במשקל 350 ק"ג למרחק של 8 ק"מ, אלא שהרתע שלו וזמן טעינתו הארוך הפכו אותו לבלתי-מעשי בשימוש על כלי שיט קטן יחסית.
במלחמת סין–יפן הראשונה
במלחמת סין–יפן הראשונה הייתה הסיירת אוניית הדגל של האדמירל סוקיוקי איטו ונטלה חלק חשוב בקרב נהר יאלו. בקרב זה התבררה חוסר התועלת שבתותח הקאנה הגדול שלה, שירה רק ארבע פעמים. באותו קרב ספגה הסיירת פגיעה ישירה בתא הטרפדות שלה, אך הפגז לא התפוצץ, גרם נזק בר-תיקון והרג ארבעה אנשי צוות ופגיעה שהרסה אחד מתותחי ה-120 מ"מ שלה והשביתה שלושה אחרים, הרגה 28 אנשי צוות ופצעה 68. ה"מצושימה" נסוגה מהקרב והועברה לתיקונים שארכו 26 יום, בסופם שבה הספינה לתפקוד בקרב לושונקואו וקרב וייהאיוויי כמפגיזת-חוף. לאחר קרב וייהאיוויי הגיעו נציגי סין הנכנעים לחתום על הסכם כניעתם על סיפון ה"מצושימה".
בין המלחמות
בעת מלחמת ארצות הברית–ספרד (1898) סיירה ה"מצושימה" בין טאיוואן לפיליפינים. בעת מרד הבוקסרים (1899-1900) עסקה בליווי שיירות אספקה לסין. לאחר שיפוצים ושיפור חימוש ב-1901 יצאה הספינה ב-1903 למסע ניווט ארוך מדרום-מזרח אסיה לאוסטרליה. באותה עת שופר הצי הקיסרי היפני ונוספו לו אניות מערכה וסיירות חדישות שהפכו את ה"מצושימה" למיושנת.
מלחמת רוסיה–יפן
בעת מלחמת רוסיה–יפן שובצו שלוש סיירות סדרת מצושימה לצי המילואים היפני השלישי בצושימה למשימת סיור במצר קוריאה. במאי 1904 ליוותה הסיירת שיירת אספקה לפורט ארתור. בקרב הים הצהוב הייתה איטית מדי על מנת לעקוב אחר הצי הרוסי ולבסוף הוצבה בנמל הקודאטה שבאי הונשו על מנת לאבטח את מצר צוגרו ולאכוף את המצור על פורט ארתור. בקרב צושימה באה ה"מצושימה" במגע קרבי עם הסיירת הרוסית אברורה, אך נפגעה במנגנון ההיגוי שלה ונאלצה לסגת. ביולי-אוגוסט 1905 הייתה אוניית הדגל של האדמירל שיגטו דווה בפלישה היפנית לסחלין.
סוף דרכה
עם סיום מלחמת רוסיה–יפן שבה הסיירת לתפקידה כספינת תרגול למסעות ניווט ארוכים של האקדמיה הימית הקיסרית.
ב-30 באפריל 1908 אירע ליד טאיוואן פיצוץ במחסן התחמושת של הספינה. הספינה שקעה ויחד עמה צוות בן 350 איש, 206 מתוכם מצאו את מותם.
קווינטילוס
מַרְקוּס אוֹרֶלְיוּס קְלָאוּדִיוּס קְוִוינְטִילוּס (בלטינית: Marcus Aurelius Claudius Quintillus Augustus; חי 212 - אפריל 270) היה קיסר האימפריה הרומית במשך 17 ימים (התאבד בשנת 270 לספירה). הוא היה אחיו של הקיסר קלאודיוס השני גותיקוס.
ההיסטוריה אוגוסטה מדווחת כי נבחר לקיסר על ידי חיילי הצבא הרומאי מיד לאחר מות אחיו וכי הבחירה אושרה בדיעבד על ידי הסנאט. ההיסטוריון יואנס זונאראס לעומת זאת, מדווח כי נבחר על ידי הסנאט בלבד.
המקורות מסכימים, עם זאת, כי הלגיונות שהיו עם הקיסר קלאודיוס השני במסע אל הדנובה לא היו מודעים, או לפחות לא תמכו, בעלייתו של קווינטילוס. הם תמכו במועמד משלהם, אורליאנוס, והכתירו אותו בתואר אוגוסטוס. ההיסטוריה אוגוסטה מדווחת שאורליאנוס נבחר על ידי קלאודיוס השני עצמו, כשהיה על ערש דווי.
משהוכתר, קווינטילוס שהה בעיר אקוויליה שבצפון-מזרח איטליה. את פעולתו הראשונה כקיסר עשה משם, כשביקש - וקיבל מיד רשות - להכריז על קלאודיוס השני כאל. הוא לא נסע לרומא, משום שצבאו הגן על צפון-איטליה מפני פלישה אפשרית מהרי האלפים. בינתיים, הגותים שמעבר לדנובה פתחו במתקפה, הובסו על ידי אורליאנוס, וזה הוכתר על ידי חייליו לקיסר בעיר סירמיום שעל הדנובה. משהוכתר זה, נטשו החיילים את קווינטילוס והצטרפו למחנה אורליאנוס. קווינטילוס התאבד בחיתוך ורידיו בספטמבר 270. על פי רוב ההערכות הוא שימש כקיסר 17 ימים בלבד.
המפלצת מלוך נס
המפלצת מלוך נס (שם מדעי: Rhombopteryx nessiteras), הידועה גם בשם "נסי" (Nessie) היא מפלצת אגדתית שחיה, כביכול, בלוך נס שבסקוטלנד.
היסטוריה של תצפיות
אזכורים למפלצת השוכנת בלוך נס מופיעים בסיפורים מלפני כ-1,500 שנה. ההתייחסות הראשונה הידועה לדמות המפלצת שבלוך נס היא בספר המתאר את סיפור חייו של הקדוש הנוצרי קולומבה, בו מסופר איך בשנת 565 לכאורה הציל את חייו של פיקט (סקוטי קדום) מידי מפלצת על האגם נס. הסיפור נחשב לאגדה עממית, לצד סיפור אחר בו קולומבה מחסל דוב בר באמצעות קולו בלבד.
הדיווח המודרני הראשון על "מפלצת" התרחש ב-2 במאי 1933. העיתון אינוורנס קוורייר פרסם סיפור על זוג מקומי שראה, לדבריו, "חיה ענקית מתגלגלת וטובלת באגם". הדיווח הפך לסנסציה עיתונאית והעיתונים הלונדוניים שלחו כתבים רבים לאגם בניסיון להשיג תמונה של ה"מפלצת" (כינוי שהעניק לחיה עורכו של הקורייר). קרקס אחד הגדיל לעשות והציע פרס בסך עשרים אלף פאונד למי שילכוד את המפלצת. ב-21 באפריל 1934 פורסם הצילום הראשון של המפלצת בעיתון דיילי מייל. הצילום הפך למפורסם מאוד ובמשך 60 שנה הוצג כהוכחה לקיומה של המפלצת באגם. בשנת 1994, הציגה תוכנית של ערוץ דיסקברי הוכחה שהצילום מזויף. לאחר מכן, התוודה כריס ספרלינג לפני מותו שאכן בנה את הדגם מצוללת צעצוע ומכר אותה לעיתון בעזרת החתן שלו שעבד בדיילי מיל.
לוך נס הוא אטרקציה תיירותית ורבים מגיעים לאזור בניסיון לצפות במפלצת. חוקרים רבים בדקו ברצינות את רעיון הימצאותה של מפלצת באגם באמצעות מחקרים גאולוגיים, סונאר וצלילה, ולא הצליחו להוכיח או להפריך שהיא קיימת או לספק ראיות משכנעות לכך. מחקר אחד העריך שעל פי גודל גופה המשוער של המפלצת וכמות הדגה המצויה באגם, המפלצת לא יכולה להתקיים בשל מחסור במזון. יש שאומרים שככל הנראה המפלצת היא פלסיוזאורוס ששרד עד היום. אישוש לטענה זו הגיע ב-2022, במחקר שנערך על מאובנים שנמצאו בערוצי מים בני 100 מיליון שנה, וממסקנותיו עולה כי ישנה אפשרות מבחינה מדעית שבמים מתוקים כמו של אגם לוך נס יכלו לחיות פלסיוזאורוסים, יצורים שנכחדו (לפי החוקרים המאובנים גם מצביעים על כך שהם אכן נכחדו) והולמים את מראה המפלצת. מחקר זה מערער את הטענה לפיה לא היו יכולים יצורים אלו לשרוד מחוץ למים מלוחים, אילו שרדו את ההכחדה העולמית.
פארק הזהב
פארק הזהב הוא פארק עירוני ומרחב טבע אורבני בליבה של קריית שמונה. זהו השטח הציבורי הפתוח הגדול והמרכזי בעיר, המשתרע על שטח של כ-110 דונמים. הוא ממוקם בדופן המערבי של עמק החולה, בחלקה המזרחי של העיר קריית שמונה, למרגלות גבעת שחומית, שהיא שלוחת בזלת המתנשאת לגובה של 172 מטר מעל פני הים. שמו ניתן לו על שם "נחל עין זהב" החוצה אותו מצפון לדרום וספיקתו השנתית הממוצעת היא 3.668 מיליון מ"ק ב-30 השנים האחרונות . לאחר שיקום הנחל והפארק, מקיים האזור מערכת אקולוגית טבעית בלב העיר, המזכיר באופיו את שמורות הטבע הבניאס והדן. במאי 2023 הוחלט ששביל ישראל יעבור בפארק הזהב.
הפארק
האופי הטופוגרפי של הפארק הוא מישורי משופע, חלקו הצפוני נמצא ברום 121 מטר מעל פני הים וחלקו הדרומי ברום 91 מטר. חלקו הצפוני מגונן ומתוחזק באופן אינטנסיבי והאזור הדרומי עבר חישוף מצמחייה. חלקו המרכזי הוא אזור צמחיית בר - בחלקה סבוכה מאוד, ומכונה בפי ותיקי היישוב "הג'ונגל". באזור זה, שהוא בית גידול לח, השתמר יער גדות טבעי באופיו הראשוני, שמזכיר את שמורות הטבע הגדולות של מקורות הירדן - הבניאס והדן. בפארק אדמת סחף (אלוביום) כמעט ללא מסלע. פני הקרקע מתוארכים לתקופת ההולוקן בעידן הקנוזואיקון. ממוצע המשקעים הרב שנתי הוא 550 מ"מ. בפארק זורמים שני נחלי איתן שנפגשים: נחל עין זהב ונחל שושן (נחל הטחנות).
פארק מושטאידי
פארק מושטאידי (בגאורגית: მუშტაიდის ბაღი) הוא פארק בטביליסי גאורגיה שנוסד על ידי מיר-פתה-אר'ה בשנות ה-30 של המאה ה-19. שם הפארק "מושטאידי" הוא מתעתיק רוסי שם שמו של מיר-פתה-אר'ה - מושתהיד (Муштаиди).
פארק הזהב
הפארק
אל הפארק זורם מצפונו נחל איתן, נחל "עין זהב", שאורכו 2.5 ק"מ. תחילתו במעיין "עין זהב" הנובע באִי תְּנוּעָה על כביש 90 בצפונה של קריית שמונה, וסופו בתעלה המערבית של עמק החולה. מקור זרימתו של המעיין במי גשמים, המחלחלים דרך סלעי גיר במשך 3 שנים, עד הגעתם לשכבת סלע אטומה. תפוקתו הממוצעת לשנה ב-30 השנים האחרונות היא 3.668 מיליון מ"ק. מקור שמו המקורי של המעיין נעוץ בשמו הערבי, "עין א-דהב".
המפלצת מלוך נס
היסטוריה של תצפיות
ב-2007 הציעה סוכנות הימורים בריטית פרס בסך מיליון ליש"ט (כ-1.3 מיליון דולר) למי שיצלם את המפלצת מלוך נס.
פארק הזהב
הפארק
אפיק הנחל חוצה את קריית שמונה ומהווה עורק ניקוז טבעי לנגר העילי של העיר ושל מורדות הר רמים. לפי תמ"א 34ב'/3 נחל עין זהב, נחשב לעורק ניקוז משני ואילו התעלה המערבית נחשבת לעורק ניקוז עיקרי, ושניהם באחריות רשות הניקוז . לפי תמ"א זו ראשיתו של נחל עין זהב הוא נחל אכזב שראשיתו ברכס הר רמים, משם הוא יורד לכיוון מעיין עין זהב ומסתיים בתעלה המערבית. כמו כן, בחורף מנקז נחל "עין זהב" את מי הנגר העילי באמצעות "נחל ברום" הזורם אליו מצפון, מכוון צומת "מצודות". בהמשך מסלולו, לפני הגעתו לפארק, הוא מנקז את הנגר העילי המגיע ממערב באמצעות נחל מרגליות ונחל בדולח. בהיותו בפארק הוא מנקז את נחל "הטחנות", שהוא עצמו מנקז את הנגר העילי המגיע באמצעות ערוץ נחל אכזב נוסף שיורד בתלילות מכיוון קיבוץ מנרה. ביישומון "גוגל מפות" וגם במפות אחרות, חלקו הצפוני של הנחל נקרא נחל "עין זהב", ואילו חלקו הדרומי העובר בפארק נקרא נחל "עזריאל". עם קום המדינה קראו מהנדסי השרות ההידרולוגי בהתכתבויות שלהם לנחל "אזרעיל" ובהמשך בשנות 1960 "עזריאל".
פארק מושטאידי
שטח הפארק כולל כ-110,000 מ"ר. בשנת 1853, העבירו השלטונות את החזקה על הפארק לעצמם מתוך מטרה ליצור בה דוגמה לחווה חקלאית. בשנת 1858 הפך הפארק למרכז בילוי, כשהוא כלל, מחוץ למתקנים הרגילים, מסעדה, מזללה, תיאטרון באוויר-הפתוח ועוד, גם תחנת גידול טוואי המשי. תחנת הגידול נבנתה בשנות ה-80 של המאה ה-19 והיא קיימת עד היום.
המפלצת מלוך נס
היסטוריה של תצפיות
ב-2019 נלקחו דגימות DNA מתוך האגם ועל פיהם שיערו חוקרים שהמפלצת היא בעצם צלופח ענק.
פארק מושטאידי
ב-13 בספטמבר 1934 שונה שם הפארק ל"פארק סרגו אורדז'וניקידזה", ומאוחר יותר הוחזר השם המקורי. במהלך המחצית השנייה של המאה ה-19 נערכו בפארק קבלות פנים לאורחים רמי דרג. בשנים 1990-1992,היה הפארק סגור עקב המשבר הכלכלי שפקד את גאורגיה, ונפתח מחדש לאחר שיפוץ רק בשנת 1999.
רכבת הילדים
רכבת הילדים בפארק מושטאידי או בשמה "מסילת הברזל מלאיה טרקסקווקזי" (.Малая Закавказская ж.д), נוסדה ב-24 ביוני 1935 והייתה, על פי הגרסה הרשמית, רכבת הילדים הראשונה בכל רחבי ברית המועצות ולמעשה בעולם כולו. אם כי הסברה המקובלת היא כי רכבת הילדים במוסקבה, שנוסדה בשנת 1932-1933, קדמה לה, ונשמטה מסיבות פוליטיות (העובדה כי סטלין, שמוצאו גאורגי, היה שליט ברית המועצות באותם ימים) או אחרות מההיסטוריה הסובייטית הרשמית. הרכבת פעליה מחודש מרץ ועד נובמבר, ואורך המסילה שלה הוא 1.2 ק"מ. בדרכה היא חוצה מספר גשרים קטנים.
פארק הזהב
הפארק
בשטח הפארק, בתחילתו, בצמוד לנחל, נמצא מבנה מסגד הבנוי מאבני גיר ובזלת. זהו אחד השרידים הבודדים שנותרו מהכפר הבדואי אל-ח'אלצה, ששכן במקום עד מלחמת העצמאות. המסגד נבנה על ידי כאמיל חוסיין אפנדי, מנהיג בדואי, בשנת 1906. מבנה המסגד והמבנה לידו הוסבו והפכו ל"מוזיאון לתולדות קריית שמונה", הפחונים בקרבת המקום, המדמים מַעְבָּרָה, מהווים חלק מן המוזיאון. בשנת 2021 הסתיים שיפוץ המוזיאון וסביבתו כחלק משיקום נחל עין זהב והפיכתו לנחל אורבני. בשנים הראשונות של קריית שמונה סביבת המסגד שימשה את העולים החדשים כמקום מפגש ועריכת אירועים חברתיים. בהמשך, בשנת 1977 מבנה המסגד הפך למשכנו של בית המשפט השלום עד להעברתו למרכז המסחרי של קריית שמונה בתחילת 1983.
לאורך הנחל צמוד לרחוב הירדן, מתקני ספורט, חורשת עצי טקסודיון דו-טורי (Taxodium distichum) שמשמשים מדי פעם להקמת פארק אתגרי של מסלולי חבלים. בין עצי החורשה מצויים שולחנות המותאמים למשחק שחמט, שולחנות פיקניק. לצד החורשה מגרש משחקים מלהיב ילדים. לפני הכניסה לאמפי נמצא בית כנסת "בן ציון", המוסתר עלי ידי צמחי הרדוף הנחלים צפופים וגבוהים. בית הכנסת נבנה על ידי עולים חדשים מרומניה בשנת 1955. עם התמעטות דור המייסדים, הצטרפו לקהילה מתפללים מבית הכנסת של בני עקיבא. בית הכנסת שופץ והורחב לאחר פגיעה קלה בגג בית הכנסת במהלך מבצע ענבי זעם (1996).